તાલુકા મથક ઉમરેઠમાં ગઈ કાલે બે ઘટનાઓની ચર્ચો ઠેર-ઠેર સાંભળવા મળી રહી હતી,એક તો હૈદરાબાદ ની રેપ વિથ મર્ડર કેસના આરોપીઓનું એન્કાઉન્ટર તેમજ ઉમરેઠ કોર્ટે કલમ 138ના કાયદામાં સખત વલણ દાખવી પંદર કેસોના તમામ પંદર આરોપીઓને ફટકારેલી સજા, ઉમરેઠ જ્યુડીશ્યલ મેજિસ્ટ્રેટ ફર્સ્ટ કલાસ કોર્ટના જજ આઈ. આઈ. પઠાણની કોર્ટમાં ગતરોજ  નેગોશિએબલ ઇન્સ્ટ્રુમેન્ટ એક્ટ એટલેકે કલમ 138 [બેન્કના ચેક બાઉન્સ]ના મામલામાં અલગ અલગ પંદર કેસો ચાલી જતા, લ્હાણીની જેમ ચેકો વહેંચી પાછળ થી વિશ્વાસઘાત કરતા તત્વોની શાન ઠેકાણે લાવતો ચુકાદો જાહેર કરી તમામ કેસોના તમામ આરોપીઓને દશ-દશ માસની સાદી જેલ તેમજ ચેકની રકમ નિયત સમયમાં પરત કરવાનો હુકમ કરતા કોર્ટ પરિસરમાં સન્નાટો વ્યાપી ગયો હતો, તેમજ આ ચુકાદાથી ખાસ કરીને વેપારીઓ, ફાયનાન્સ કંપનીઓ તેમજ ખેડૂતોએ રાહતનો શ્વાસ લીધો હતો, તેમજ ઉમરેઠ કોર્ટના ચુકાદાને વધાવી લીધો હતો.